שיכרון (צמח)

שיכרון (שם מדעי: Hyoscyamus) הוא סוג של צמח ממשפחת הסולניים, הכולל כ-20 מינים שרובם פזורים באזורים הממוזגים, מרכז יבשת אסיה, האזור הים-תיכוני ויבשת אירופה.

במינים השונים ניתן למצוא עשבים או שיחים בעלי עלים גזורים או משוננים. פרחי השיכרון מתקבצים לתפרחת והם בעלי צבעים משתנים (לפי המינים). עלי הכותרת הם דמויי משפך, בולטים ומרושתים. זהו פרח לא סימטרי. האבקנים קבועים בצינור הכותרת ולרוב בולטים מתוכה. גביע הפרח גדל עם הפרי. הפרי הוא הֶלקט.

המינים השונים מכילים אלקלואידים בכמויות משתנות, ולפיכך השיכרון הוא צמח רעיל. בכמויות מזעריות ניתן להפיק ממיני השיכרון השונים משככי כאבים. עוד בתקופות קדומות היה הצמח ידוע.

תכונותיו הרפואיות תוארו על ידי פליניוס הזקן. בנוסף, הבדואים נהגו לעשן את עלי הצמח להקלה בכאבי שיניים.

כיום ידוע כי ניתן להפיק מצמח השיכרון גם אטרופין.

מינים

בארץ ישראל צומחים חמישה מיני שכרון:
שיכרון זהוב (Hyoscyamus aureus)
שיכרון פשוט (Hyoscyamus pusillus)
שיכרון מרושת (Hyoscyamus reticulatus)
שיכרון לבן (Hyoscyamus albus)
שיכרון המדבר (Hyoscyamus desertorum)

קישורים חיצוניים 

 

צמחים שתוארו ב-1753
טקסונים שתוארו בידי קארולוס ליניאוס
סולניים